Ekrem Dumanlı

Ekrem Dumanlı (jdb. 10ê adar 1964an, Yozgad, Tirkiye) rêvebirê rojnameveyê tirk ku ji sala 2001an vir ve rojnemavanê rojnemeya Zaman ê ye.

Dumanli beşa ziman û wêjeya tirkî ya Zanîngeha Stembolê qedandiye û demekê profesoriya wêjeyê kiriye. Li Zanîngeha Fatîhê ya Stembolê jî wezîfeya profesoriyê kiriye.

Di sala 1993an de di Maseya Çand û Hunerê ya Zamanê de dest bi karê nûçegihaniyê kiriye. Paşê wek edîtorê Maseya Çand û Hunerê û koordînatorê weşanê hatiye wezîfedarkirin. Di sala 1997an de Dumanlı ji bo xwendina xwe ya di warê medyayê de zêdetir bike çû Amerîkayê û li Koleja Boston Emerson mastera xwe qedandiye. Dumanli di sala 2001ê de vegeriya Tirkiyê û bû sernivîserê rojnameya Zaman ê.

 Binçavkirina 2014an 
Polîsên tirk di 14ê Kanûna 2014an de zêdetirî 20 rojnamevan û rêveberên payebilind ên medyayê bi sûcdariya “avakirin, pêşengî û endamtiya rêxistina terorê ya çekdar” girtin. Di nav kesên ku niha hatine binçavkirin de Dumanlı jî heye ku weşana giştî ya rojnameya Zamanê dikir. Kesên hatin girtin kesên bi tevgera Gülen re têkildar in. Hikûmeta Tirkiyeyê tevgerê bi ketina nav polîs û dadweriyê tawanbar dike. Polîsên ku saet di 07.30an de hatin ber buroya rojnameyê ji aliyê gelek kesên bi qîrîna dirûşmên “Çapemeniya azad nayê bêdengkirin” hatin pêşwazîkirin. Polîs piştî nîvro dema ku Dumanlı bi dilxwazî ​​berê xwe da polîsan paşve vekişiyan.

Daxuyaniya Wezareta Karên Derve ya Dewletên Yekbûyî yên Amerîkayê (DYA) ku bal kişand ser serdegirtinên li dijî saziyên çapemeniyê yên "bi eşkereyî rexne li hikûmeta niha ya Tirkiyeyê dikin", hişyarî da Tirkiyeyê ku "bingehên xwe yên demokratîk" binpê neke. Berpirsa Karên Derve ya Yekîtiya Ewropayê Federica Mogherini û Komîserê Berfirehkirina Yekîtiya Ewropayê Johannes Hahn gotin ku ev girtin "li dijî nirxên Ewropayê ye" û "bi azadiya medyayê re ku prensîba bingehîn a demokrasiyê ye nagunce."

Di 19ê Kanûna 2014an de dadgehê biryar da ku Dumanlı û 7 kesên din ji ber nebûna delîlan bên berdan. Bi hezaran kes li ber Edliyeya Çaglayanê ya Stembolê kom bûn û piştgirî dan rojnameger û polîsên girtî. Girseya gel li hewşa edliyeyê azadiya Dumanli pîroz kir, biryara girtinê ya Gerînendeyê Giştî yê Samanyolu TV Hidayet Karaca û midûrê berê yê polîsan Tufan Erguder, Ertan Erçikti û Mustafa Kiliçaslan protesto kirin.

Ekrem Dumanlı ji bo The Washington Postê li ser pêvajoya girtinê û astengiyên li ser azadiya çapemeniyê li Tirkiyeyê nivîsî û got, "Rojnameya min Zaman û ez tenê qurbaniyên herî dawîn ên nêçîra sêrbazên Erdoğan in" û serokkomarê Tirkiyeyê Recep Tayyip Erdoğan ji bo wî sûcdar kir.

 Berhemên wî 
 Medya
 Haber Kılavuzu - Gazetecinin El Kitabı / Rêbera nûçeyê - Namilkeya rojnamevan
 Son Duruşma - Daniştina dawî
 28 Şubat Gölgesinde Amerika - Bin siya 28ê sibatê de Amerîka
 Üç Mesele: İktidar Medya Ergenekon - Sê pirsgirêk: Desthilat medya Ergenekon
 Kronik Gündemlere Pratik Çözümler - Çareseriyên hêsanîbar bo rojevên kronîk
 Anlık Hikâyeler - Çîrokên kêliyê

 Çavkanî 

Kategorî:Jidayikbûn 1964
Kategorî:Mêr
Kategorî:Mirovên zindî
Kategorî:Nivîskarên tirk
Kategorî:Rojnamevanên tirk
Kategorî:Tevgera Gülen